《大堤曲》
明代·杨光溥

春蒲青，春草绿，大堤女儿颜如玉。断肠不管往来人，隔江但唱留春曲。

高髻挽乌鸦，满头都带花。春阳踏遍倦还家。未审何年嫁夫婿，倚窗无语弹琵琶。

作者简介：山东沂水人。成化五年进士。授刑部主事。时魏国公兄弟仇讦累年，光溥理之即决。后累官山西按察司副使。有《剪灯琐话》、《沂州文集》、《素封亭稿》、《梅花集咏》等。